钦定古今图书集成/理学汇编/学行典/第152卷 > 巫马期〈史记作巫马施〉
## 钦定古今图书集成/理学汇编/学行典/第152卷 > 巫马期〈史记作巫马施〉

按《家语》七十二弟子解：巫马期，陈人，字子期，少孔子
三十岁。孔子将近行，命从者皆持盖，已而果雨。巫马
期问曰：“‘旦无云，既日出，而夫子命持雨具，敢问何以
知之’？孔子曰：‘昨暮月宿毕’。”《诗》不云乎：“‘月离于毕，俾滂
沱矣’。以此知之。”

按《史记仲尼弟子列传》：“巫马施者，字子旗，少孔子三
十岁。陈司败问孔子曰：‘鲁昭公知礼乎’？孔子曰：‘知礼’。
退而揖巫马旗曰：‘吾闻君子不党，君子亦党乎？鲁君
娶吴女为夫人，命之为孟子。孟子姓姬，讳称同姓，故
谓之孟子。鲁君而知礼，孰不知礼’？施以告孔子，孔子
曰：‘丘也幸，苟有过，人必知之。臣不可言君亲之恶，为’”
讳者，礼也。

按《韩诗外传》：子路与巫马期薪于韫丘之下，陈之富
人有处师氏者，脂车百乘，觞于韫丘之上。子路与巫
马期曰：“使子无忘子之所知，亦无进子之所能，得此
富，终身无复见夫子。子为之乎？”巫马期喟然仰天而
叹，闟然投镰于地，曰：“吾尝闻之夫子，勇士不忘丧其
元，志士仁人不忘在沟壑。子不知予与试予与意者
其志与？”子路心惭，故负薪先归。孔子曰：“由来何为偕
出而先返？”子路曰：“向也，由与巫马期薪于韫丘之下。
陈之富人有处师氏者，脂车百乘，觞于韫丘之上，由
谓巫马期曰：‘使子无忘子之所知，亦无进子之所能。
得此富终身无复见夫子，子为之乎’？”巫马期喟然仰
天而叹，闟然投镰于地，曰：“吾尝闻夫子，勇士不忘丧
其元，志士仁人不忘在沟壑。子不知，予与试子与意
者，其志与？由也”心惭，故先负薪归。孔子援琴而弹《诗》，
曰：“肃肃鸨羽，集于苞栩。王事靡盬，不能蓺稷黍，父母
何怙？悠悠苍天，曷其有所予道不行邪？使汝愿者，
子贱治单父，弹鸣琴，身不下堂，而单父治巫马期以
星出，以星入，日夜不处”，以身亲之，而单父亦治。巫马
期问于子贱，子贱曰：“我任人，子任力。任人者佚，任力
者劳。”人谓子贱则君子矣，佚四肢，全耳目，平心气，而
百官理，任其数而已。巫马期则不然乎？然事情劳力
教诏，虽治犹未至也。《诗》曰：“子有衣裳，弗曳弗娄；子有
车马，弗驰弗驱。”

按《阙里志》：“巫马期，唐赠鄫伯，宋封东阿侯。”